Решение на Общия съд (пети състав) от 29 ноември 2018 г. —

Out of the blue/EUIPO — Dubois и MFunds USA (FUNNY BANDS)

(Дело T‑214/17)

„Марка на Европейския съюз — Производство за обявяване на недействителност — Словна марка на Европейския съюз „FUNNY BANDS“ — Абсолютни основания за отказ — Член 7, параграф 1, букви б) и в) и член 52, параграф 1, буква а) от Регламент (ЕО) № 207/2009 (понастоящем член 7, параграф 1, букви б) и в) и член 59, параграф 1, буква а) от Регламент (ЕС) 2017/1001)“

1. Марка на Европейския съюз — Определение и придобиване на марка на Европейския съюз — Абсолютни основания за отказ — Марки, състоящи се изключително от знаци или означения, които могат да служат за обозначаване на характерните особености на стока или услуга — Цел — Необходимост от запазване на възможността за свободно ползване (член 7, параграф 1, буква в) от Регламент № 207/2009 на Съвета) (вж. т. 19)

2. Марка на Европейския съюз — Определение и придобиване на марка на Европейския съюз — Абсолютни основания за отказ — Марки, състоящи се изключително от знаци или означения, които могат да служат за обозначаване на характерните особености на стока или услуга — Понятие — Марка, която се състои от дума или неологизъм, получени от съчетание на елементи (член 7, параграф 1, буква в) от Регламент № 207/2009 на Съвета) (вж. т. 20—22)

3. Марка на Европейския съюз — Определение и придобиване на марка на Европейския съюз — Абсолютни основания за отказ — Марки, състоящи се изключително от знаци или означения, които могат да служат за обозначаване на характерните особености на стока или услуга — Критерии (член 7, параграф 1, буква в) от Регламент № 207/2009 на Съвета) (вж. т. 23)

4. Марка на Европейския съюз — Определение и придобиване на марка на Европейския съюз — Абсолютни основания за отказ — Марки, състоящи се изключително от знаци или означения, които могат да служат за обозначаване на характерните особености на стока или услуга — Словна марка „FUNNY BANDS“ (член 7, параграф 1, буква в) от Регламент № 207/2009 на Съвета) (вж. т. 26, 34—37 и 47—50)

5. Марка на Европейския съюз — Производство по обжалване — Обжалване пред съда на Съюза — Възможност за Общия съд да измени обжалваното решение — Граници (член 65, параграф 3 от Регламент № 207/2009 на Съвета) (вж. т. 56)

Предмет

Жалба срещу решението на втори апелативен състав на EUIPO от 20 януари 2017 г. (преписка R 1081/2016‑2), постановено в производство за обявяване на недействителност със страни Out of the blue, от една страна, и Frédéric Dubois и MFunds USA, от друга

Диспозитив

1) Отменя решението на втори апелативен състав на Службата на Европейския съюз за интелектуална собственост (EUIPO) от 20 януари 2017 г. (преписка R 1081/2016‑2) в частта, в която се отхвърля жалбата срещу решението на отдела по отмяна за отхвърляне на искането за обявяване на недействителност на словната марка на Европейския съюз „FUNNY BANDS“ за „благородни метали и техните сплави, както и изделия от тях или покрити с тях, невключени в други класове; бижутерия, бижута; пръстени [бижутерия]; пръстени (халки) [бижутерия]; гривни [бижутерия]; огърлици [бижутерия]; халки за ключове [халки за ключове с дребни украшения или декоративни накрайници]“ от клас 14, „латекс (каучуков), гутаперча, гума и изделия от тези материали, невключени в други класове; гъвкави тръби, неметални; каучукови пръстени; гума, необработена или полуобработена; шнурове, въжета от каучук“ от клас 17 и „услуги по продажба на едро и дребно на благородни метали и техните сплави, както и изделия от тях или покрити с тях, бижутерия, бижута; пръстени [бижутерия]; пръстени (халки) [бижутерия]; гривни [бижутерия]; огърлици [бижутерия], латекс (каучуков), гутаперча, гума и изделия от тези материали, гъвкави тръби, неметални“ от клас 35.

2) Отхвърля жалбата в останалата ѝ част.